projecte-aina/catalan_government_crawling huggingface dataset:
El passat dia 12 de juny es va celebrar la 2a edició del, un espai virtual impulsat per la Direcció General de Participació Ciutadana i Processos Electorals per a la comunicació directa amb els alts càrrecs del govern, en què aquests responen preguntes de la ciutadania.
El conseller d'Interior, Miquel Buch, va contestar les 18 preguntes més votades d'un total de 84 que la ciutadania va fer mitjançant el portal participa.gencat.cat.
D es del dimarts 9 de juny a les 9h fins el dimecres 10 de juny a les 15h, u n total de 44 participants van contribuir així a la 2a edició d'aquest exercici de transparència i retiment de comptes.
El projecte es va iniciar el passat dia 18 de maig amb una sessió dedicada a respondre temes de l'àmbit de la salut, a càrre c de la consellera Alba Vergés.
Les dues edicions fetes fins ara han estat rebuts positivament i semblen contribuir als objectius estratègics fixats: l'augment de la transparència, i el de l'escolta activa per tal que el Govern pugui fer la diagnosi de què interessa la ciutadania en els temes d'actualitat política.
# Jopregunto és una iniciativa que s'adreça a l es persones per tal que utilitzi n la informació no només com a mecanisme de control i d'avaluació dels qui prenen les decisions, sinó també a mb la finalitat de participar i contribuir a millorar les polítiques públiques.
El conseller d'Interior Miquel Buch respon 18 preguntes de la ciutadania
Destaca en aquest nou article al Diari Públic la importància d'escoltar la ciutadania per tal que els governs puguin respondre a les demandes més enllà d'extrapolar baròmetres i enquestes sociològiques i electorals.
El director general de Participació Ciutadana i Processos Electorals, Ismael Peña-López destaca en aquest nou article la importància d'escoltar la ciutadania per tal que els governs puguin respondre a les demandes més enllà d'extrapolar baròmetres i enquestes sociològiques i electorals.
L'autor explica com s'han dut a terme les dues primeres edicions del, un nou espai virtual en què la ciutadania pot fer preguntes directes als seus governants, de moment consellers i conselleres, en relació als temes que els preocupen.
El manteniment d'una interlocució continuada amb la ciutadania és, segons Peña-López, una de les millors maneres que ciutadania i Govern s'entenguin.
L'autor explica el, nou espai per apropar ciutadania i governants
La Secretaria de Transparència i Govern Obert del Departament d'Acció Exterior, Relacions Institucionals i Transparència ha publicat la memòria que conté les al·legacions i observacions al futur Reglament de transparència que està tramitant.
D'acord amb el que disposa la llei, els projectes com ara la Llei de Transparència susceptibles de ser desenvolupats en reglaments, han de ser sotmesos a consulta pública perquè afecten els drets o interessos legítims dels ciutadans.
La Secretaria de Transparència i Govern Obert va trametre, durant la primera setmana del mes d'octubre de 2019, comunicacions individuals a 42 entitats per considerar que els seus drets o interessos se'n poden veure directament afectats.
L'informe o memòria que ara es publica recull les observacions i les al·legacions presentades per les nou entitats que van presentar aportacions i, si és el cas, les raons que van dur a desestimar-les.
S'adjunta, com a Annex II a aquesta memòria, una taula amb indicació de les aportacions presentades i de les dades bàsiques relatives a llur contingut i valoració.
Les entitats que van fer contribucions són: el Síndic de Greuges, l'Oficina Antifrau de Catalunya (OAC), l'Agència de Transparència de l'Àrea Metropolitana de Barcelona (AMB), la Diputació de Barcelona, l'Associació Catalana de Municipis (ACM), Comissions Obreres (CCOO), la Comissió Nacional d'Accés, Avaluació i Tria Documental (CNAATD), la Diputació de Tarragona i la Sindicatura de Comptes de Catalunya (Sindicatura).
L'informe conté la valoració que la Secretaria efectua a les observacions formulades
L' analista en matèria de transparència i bon govern de la Direcció General de Transparència i Dades Obertes, Òliver Garcia, sistematitza en aquest article les diferents referències a la normativa sobre seguretat pública que poden tenir efectes en el l'exercici del dret d'accés a la informació.
Destaca en primer terme que, davant la mancança de definició del concepte de seguretat pública, cal entendre'l com un sistema integral que ha de garantir el dret dels ciutadans a una prestació homogènia dels serveis de seguretat arreu de Catalunya.
Aquest sistema integra diverses autoritats de seguretat amb competències en la matèria, pertanyents a les diferents administracions, titulars de nombroses competències que incideixen en la seguretat pública, especialment les de policia, però també les de protecció civil, trànsit, joc i espectacles i seguretat privada.
L'autor també indica que l'accés a la informació pública perjudica la seguretat pública quan es posi o pugui posar en una situació de perill les persones membres de les forces i cossos de seguretat o dels cossos d'emergències, o comporti o pugui comportar un obstacle, un entrebanc o un perjudici per a l'exercici correcte de llurs funcions, com ara quan es pretén obtenir determinada informació relativa a comissaries, presons, parcs de bombers o xarxes de comunicacions dels cossos de seguretat i similars.
Finalment, l'analista es refereix a dos altres casos més en què la seguretat pública es pot veure afectada per l'accés a informació: la difusió d'informació que pugui fer més vulnerables persones determinades, i determinats casos en què es pugui demanar accés a la protecció de dades personals.
Nou article d'Òliver Garcia a l'espai temàtic de l'EAPC
El procés ha permès recollir propostes d'experts i ciutadania que seran implementades en la seva majoria
La Secretaria de Transparència i Govern Obert acaba de publicar l'informe de retorn del procés participatiu d ́avaluació d'obligacions de transparència d'acord amb el compromís que va adquirir amb els participants en el seu moment.
El document, descarregable al Portal participa.gencat.cat, recull la valoració que s'ha donat a les propostes ciutadanes relatives a la millora de l'avaluació en les obligacions de transparència.
Les propostes provenen del procés participatiu que es va desenvolupar al llarg del segon semestre de 2019 i l'objectiu del qual ha estat sotmetre a debat, de manera general, com es pot millorar la transparència de la informació que es publica al Portal de la transparència.
L'Administració ha acceptat la incorporació d' un total de 15 propostes de les 26 que van ser recollides; també se n'ha recollit 1 parcialment, se n'han considerat en estudi 6, i 4 no han estat acceptades.
El procés es va articular al voltant de tres eixos de debat: 1) avaluar l'avaluació, 2) objectivitat i veracitat, i 3) inclusió de la participació ciutadana a l'avaluació.
Es va desenvolupar en quatre fases, essent la jornada participativa presencial celebrada el 9 d'octubre de 2019 la més destacada.
Com a resultat d'aquesta sessió presencial, es van generar un total de 20 propostes.
Es va considerar adient, ateses les seves característiques, desglossar algunes d'aquestes propostes, raó per la qual el nombre definitiu és de 26.
Aquestes propostes són les que es van recollir en un informe previ relatiu als resultats del procés, que també es troba al Portal.
La Secretaria de Transparència i Govern Obert ofereix, en una nova pàgina web, els recursos relacionats amb la COVID19 de tots els departaments de la Generalitat.
S'ha incorporat també un formulari anònim de satisfacció al portal per tal de conèixer la opinió ciutadana i oferir millores.
Els experts mundials alerten que la pandèmia de la COVID19, de la mateixa manera que altres crisi de caire global, crea oportunitats per a moltes infraccions, i podria intensificar el frau i la corrupció, particularment en contractacions públiques, paquets d'estímul econòmic i organitzacions públiques.
A Catalunya, tenint en compte aquestes advertències, l'Oficina Antifrau ha recomanat a tots els ens públics que creïn, dins els seus portals de transparència, un espai específic COVID-19 per facilitar un accés únic i una visió de conjunt de tota la informació relacionada amb aquesta malaltia.
La Secretaria ha volgut unificar en una sola pàgina els diversos recursos relatius a transparència que ofereixen els diferents departaments de la Generalitat.
La crisi, i la possible opacitat que se'n derivi, podrien minar significativament l'acció dels governs.
Es necessiten tant mesures a curt com a llarg termini per fer front a aquests riscos, centrats en estratègies de contractació, recursos d'auditoria interna i estratègies d'integritat en organitzacions públiques, entre d'altres.
A més de la nova pàgina i del formulari de satisfacció, val a recordar que el govern de Catalunya es troba en ple procés d'apllcació de 'Estratègia de lluita contra la corrupció i de foment de la integritat que inclou 25 mesures que s'implementaran en els propers 2 anys i que tenen com a objectiu contribuir al model de transparència que defensa el govern català.
Els organismes internacionals recomanen incrementar la transparència en temps de pandèmia
La Sub-direcció General de Participació Ciutadana ofereix una línia formativa adreçada a les entitats sobre participació interna amb la finalitat d'ajudar a disssenyar i implementar un pla de participació adequat a les seves necessitats.
Enguany el pla de formació en línia va de juny a novembre per tal d'adaptar-se a la situació provocada per la COVID19.
El programa està destinat a un màxim de 30 persones provinents de 10 entitats sense afany de lucre.
Els objectius de la formació són l'adquisició de coneixements per al disseny, implementació i gestió de plans de participació a les associacions, així com impulsar accions concretes per a la millora de la participació interna.
Es recomana doncs la participació de 3 persones per entitat.
De manera específica, la formació pretén:
La Direcció General de Participació Ciutadana ha obert les inscripcions per a tres dels cursos que inclou anualment en el seu itinerari formatiu adreçat a tècnics del món local.
La formació es farà en línia degut a la pandèmia de la COVID19.
Els cursos que es posen en marxa són els dedicats a: l'elaboració de pressupostos participatius; la gestió eficient de la participació; i el foment de la participació a través de la tecnologia explorant les possibilitats de la plataforma Decidim.
Les inscripcions estan obertes.
La Secretaria de Transparència i Govern Obert coorganitza, anualment, amb l'Escola d'Administració Pública de Catalunya (EAPC), l'itinerari formatiu adreçat al personal tècnic i responsables d'ajuntaments sobre les possibilitats i aspectes clau de la participació ciutadana per al món local dins del model de govern obert.
Enguany la formació es farà en línia, i s'està treballant en la programació del segon semestre.
Els cursos es desenvoluparan en línia els mesos de juny i juliol
El Departament d'Acció Exterior, Relacions Institucionals i Transparència ha promogut la posada en marxa de l'espai en línia "Jo pregunto", un canal corporatiu que permet a la ciutadania plantejar dubtes i preguntes a membres del Govern a través de la plataforma participa.gencat.cat.
La consellera de Salut, Alba Vergés, va contestar, el passat dia 18 de maig, en format de conferència de premsa, gairebé la meitat de les 341 preguntes que es van registrar al "Jo pregunto", un espai on es convida la ciutadania a plantejar els seus dubtes.
Es van respondre així moltes més de les 12 preguntes que el projecte contemplava inicialment, ja que l'equip de treball, integrat per la Secretaria d'Atenció Sanitària i Participació i la Secretaria de Transparència i Govern Obert, va seleccionar les qüestions més votades agrupant les preguntes en tres àmbits temàtics: simptomatologia crònica en malalts de COVID, testos PCR i desplaçaments i fases.
Prova de la bona acollida del projecte és que en alguns moments es va arribar a una participació d'un comentari cada quatre minuts, fins arribar a recollir les 341 preguntes entre preguntes i reflexions en poc més de 24 hores.
L'espai, amb voluntat de continuitat, permet obrir un fòrum on es poden fer arribar preguntes als conseller/s i consellera/es.
L'alt càrrec respon les preguntes més votades en format vídeo i per escrit un cop s'ha tancat el termini.
L'espai, en línia, permet als consellers i conselleres respondre directament a la ciutadania
El Departament d'Agricultura posa en marxa un procés participatiu per plantejar les actuacions prioritàries a cada territori a fi d'assolir els reptes de l'alimentació a Catalunya, alhora que es reivindica davant la societat la importància del sector agroalimentari del país.
Es poden fer aportacions fins el 10 de juny.
Els objectius d'aquest procés participatiu són:
Es busca la col·laboració ciutadana, però de manera especial els col·lectius següents: productors o productores d'aliments (del món de l'agricultura, de la ramaderia o de la pesca); la indústria i la distribució alimentària; les associacions de consumidors; les entitats en favor d'una alimentació saludable i la restauració i l'hoteleria.
S'hi podran fer aportacions en línia al portal participa.gencat.cat fins el 10 de juny, i també estan previstes set sessions virtuals.
Els mesos de setembre i octubre, està previst que s'organitzin sessions de debat per tot Catalunya per treballar les estratègies més adequades a cada territori.
Amb les aportacions de tothom que hi participi, es definirà l'estratègia alimentària de Catalunya, que incorporarà les visions i propostes més viables.
Els principals eixos es debatran en set sessions virtuals
Núria Espuny, Directora General de Transparència i Dades Obertes explica en aquest número de la Revista Idees, dedicat a la Intel·ligència Artificial, que l'obertura de les dades, per si sola, no aporta un benefici directe.
La autora indica que l'Administració ha de treballar en la línia d'apoderar a la ciutadania en el coneixement i utilització d'aquest instrument.
Per aquesta raó, el govern va aprovar l'Estratègia de Dades Obertes de la Generalitat de Catalunya.
Des del sector públic cal ser el màxim d'ambiciosos i el màxim de proactius per assolir aquesta fita.
Espuny destaca que el repte és convertir les dades en informació i la informació en coneixement, per poder esprémer tot el valor de les dades i poder obtenir el màxim impacte, a tots nivells: social, econòmic, acadèmic, etc. El repte és que les dades que es publiquin puguin ser útils i comprensibles.
Així és com s'entenen els tres pilars de l'Estratègia: l'obertura de tots els nous conjunts de dades possibles, i no només aquells que la Llei de Transparència obliga; la millora de la qualitat de les dades; i el foment de la reutilització, impulsar les accions comunicatives i formatives necessàries per difondre i sensibilitzar la ciutadania, societat civil, món empresarial i les mateixes administracions del potencial per crear valor que tenen les dades obertes.
La Cap d'Àrea de Dades Obertes de la Direcció General de Transparència i Dades Obertes, Àngels Vidal, indica en aquest article algunes de les reflexions sobre les dades obertes que l'esclat de la pandèmia de la COVID19 ha provocat a nivell administratiu.
Com en tots els àmbits la pandèmia ha estat un cop dur per a l'Administració, i ha canviat les formes de treball i les interrelacions d'un dia per un altre, en un moment en què per donar resposta a la urgència i la immediatesa hagués calgut recórrer més que mai als circuits estables de treball.
La crisi sanitària, des del punt de vista de l'obertura de dades, no ha fet més que posar en evidència la importància d'obrir dades perquè la comunitat de reutilitzadors pugui analitzar-les i convertir-les en coneixement, que ha de servir per combatre el virus i que fins i tot pot ajudar a salvar vides.
Aquest article serveix per a posar de manifest algunes de les reflexions que l'Administració ha de fer: des d'aquelles relatives a la pròpia organització interna com ara la preparació per a la publicació de dades, o els sistemes d'informació eficients, fins a qüestions més concretes en el marc de les dades obertes com pot ser el fet d'oferir dades en temps real o la planificació d'actuacions en base a les dades.
Nou article d'Àngels Vidal al blog de l'EAPC
Durant els mesos d'abril i maig hem assistit a l'obertura de dades relatives a l'impacte social i ecònomic de la COVID19, més enllà de les estrictament sanitàries que van predominar a l'inici de la pandèmia.
Us en destaquem uns quants exemples i us recomanem que consulteu les visualitzacions realitzades per la ciutadania.
D'entre els darrers datasets que hem posat a la vostra disposició es troben els següents:
Les principals novetats es concentren en dades i visualitzacions sobre l'impacte social
El govern impulsa una nova millora en l'accés i la reutilització de dades obertes posant totes les dades que es registren al territori a disposició de municipis, empreses i ciutadania
La iniciativa prové de la col·laboració entre el Departament de Polítiques Digitals i Administració Pública i el Departament d'Acció Exterior, Relacions Institucionals i Transparència i l'objectiu final és aprofitar l'ús de les tecnologies intel·ligents per tal d'innovar en els serveis públics del món local o supramunicipal, impulsar el creixement econòmic, i promoure una societat més intel·ligent, sostenible i integradora.
Actualment ja s'ha creat una etiqueta al portal de dades obertes de la Generalitat de Catalunya que conté 67 conjunts de dades d'informació territorial en àmbits tan diversos com la mobilitat, el medi ambient, l'energia o la salut, entre d'altres.
Igualment, s'estan millorant l'estructura i la qualitat de les dades actuals per tal de facilitar els estudis de correlació entre àrees diferents.
és el primer pas per a la creació d'una plataforma de dades obertes Smart Country com a font d'informació territorial de referència per a municipis, empreses i ciutadania.
Permet una anàlisi avançada del territori, relacionant dades de diferents sectors per tal de millorar els serveis públics del país
La Secretaria de Transparència i Govern Obert va convocar el passat dia 24 d'abril, la 18a reunió de la Comissió Tècnica per a la Transparència i Accés a la Informació, que es va celebrar per primera vegada de manera telemàtica.
Hi van assistir els caps de les unitats d'informació dels diferents Departaments, als quals es va posar al dia dels avenços i novetats dels darrers mesos.
La Directora General de Transparència i Dades Obertes, Núria Espuny, va obrir la sessió i va presentar l'acord, aprovat pels assistents, per tal de celebrar la reunió per via telemàtica.
La Comissió Tècnica per a la Transparència i Accés a la Informació és l'òrgan que prepara les reunions de la Comissió Interdepartamental de Transparència i Govern Obert.
D'entre les diferents novetats que es van presentar a la reunió val a destacar les següents:
- La proposta de publicació de vídeo-actes com a nou element de transparència, un instrument en el qual el Departament de Territori i Sostenibilitat ha estat pioner, en publicar la vídeo-acta de la Comissió Territorial i d'Urbanisme de Catalunya.
L'experiència es considera una pràctica reeixida de transparència, raó per la qual es va convidar tots els departaments a estendre aquest procediment a d'altres òrgans col·legiats de la Generalitat de Catalunya.
- També es va donar a conèixer el retorn del procés participatiu sobre el model d'avaluació publicitat activa, que serà properament publicat al portal participa.gencat.cat.
El procés va comptar amb la participació de persones coneixedores de la transparència que van proposar, entre d'altres, que s'inclogui en el Portal de Transparència un mecanisme per tal que les persones que el consulten puguin valorar la seva experiència d'usuari.
Finalment, un altre dels temes abordats va ser el grau d' avenç en la tramitació del Reglament de la Llei de Transparència.
Un cop aprovat el text actual del Projecte de decret per part del Consell Tècnic, es van dur a terme els tràmits d'audiència i informació pública.
Actualment s'estan analitzant les aportacions, observacions i suggeriments plantejats mitjançant aquest tràmit per tal de valorar-los i donar-los resposta.
La 18a sessió va permetre posar en comú els principals avenços en transparència
La demanda per fer el Curs virtual de participació interna per a tècnics de món local ha desbordat les previsions inicials i les places ofertades per aquest curs han passat de 30 a 75.
La formació va començar el 20 d'abril al campus virtual de l'Escola d'Administració Pública de Catalunya.
L'edició d'aquest any és molt especial atesa la situació excepcional generada com a conseqüència de la crisi de la COVID-19 i el confinament de les persones destinatàries.
És per això que la Secretaria de Transparència i Govern Obert, organitzadora del curs, h a reflexionat sobre l'oportunitat d'aprofitar la plataforma que ofereix el curs per am pliar el nombre d'alumnes.
Així, s'ha incrementat el nombre de places ofert ad es, en un princip i, 30, fins a 75.
D'aquesta manera es dona oportunitat a gairebé 50 persones més de les previstes inicialment per formar-se en aquesta matèria.
El curs té per objectiu apropar els tècnics del món local a les necessitats de les entitats en relació a la participació interna i donar-los eines perquè puguin orientar-les i dinamitzar-les des d'una perspectiva territorial, facilitant un espai d'intercanvi d'experiències entre ajuntaments.
Per a properes edicions es valorarà la possibilitat d'ampliar l'oferta de places del curs, per don ar resposta a la demanda rebuda i facilitar a l màxim les possibilitats de formació al personal de les administracions locals.
La Direcció General de Participació Ciutadana està preparant la posada en marxa d'alguns dels cursos que ofereix anualment en col·laboració amb l'EAPC en el seu itinerari formatiu.
Aquests cursos s'obriran a inscripció a finals de maig i es faran en línia.
La informació actualitzada es podrà consultar al web de govern obert.
Els cursos que la Direcció General de Participació Ciutadana està preparant per al seu llançament en línia s'adrecen a personal tècnic del món local i són els següents:
Disseny i execució de processos participatius: curs que estableix les bases i fonaments de la participació ciutadana i que permet als alumnes posar en marxa processos de participació ciutadana amb criteris de qualitat
La gestió eficient de la comunicació en la participació ciutadana: la formació explora la metodologia per desenvolupar un model propi de participació i dinamitzar una proposta estratègica dins la organització
Les possibilitats del Decidim: Permet conèixer les possibilitats de la relació participació-tecnologia.
Aprofundeix en el coneixement de la plataforma Decidim i les possibilitats que ofereix.
La informació actualitzada es podrà consultar a l'apartat de de participació ciutadana del web de govern obert, així com al compte de twitter
A finals de maig es coneixeran les dates de cursos virtuals per al món local